Diari Oficial de la Generalitat Valenciana


Sumari del DOGV 6359, del 21-09-2010 (2010/10284)

RESOLUCIÓ de 17 de setembre de 2010, de la directora general del Secretariat del Consell, de la Conselleria d'Indústria, Comerç i Innovació, per la que es disposa la publicació del Pla Anual d'Actuació 2010 per al Desplegament i la Promoció Turística del Producte «Estacions Nàutiques».
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6359

Data del DOGV
:   21-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10068


Data del document
:   17-09-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * regió turística
    * infraestructura turística
    * programa d'actuació
    * cooperació administrativa
    * política de turisme
    * regió costanera

RESOLUCIÓ de 17 de setembre de 2010, de la directora general del Secretariat del Consell, de la Conselleria d'Indústria, Comerç i Innovació, per la que es disposa la publicació del Pla Anual d'Actuació 2010 per al Desplegament i la Promoció Turística del Producte «Estacions Nàutiques». [2010/10262]  
L'Institut de Turisme d'Espanya, Turismo Andaluz, SA, l'Institut Balear del Turisme, Promotur Turismo de Canarias, SA, l'Agència Catalana de Turisme, Servicis Turístics de Ceuta SUL, la Societat d'Imaxe e Promoción Turística de Galicia, SA, Región de Murcia Turística, SA, l'Agència Valenciana del Turisme, l'Associació Espanyola d'Estacions Nàutiques i la Societat Estatal per a la Gestió de la Innovació i les Tecnologies Turístiques SA, han subscrit, després de la tramitació prèvia reglamentària, el 17 de març de 2010, el Pla Anual d'Actuació 2010 per al Desplegament i la Promoció Turística del Producte «Estacions Nàutiques».  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat pla, que ha quedat inscrit en el Registre de Convenis de la Generalitat amb el número 1194/2010, i que figura com a annex d'esta resolució.  
València, 17 de setembre de 2010.- La directora general del Secretariat del Consell: Mª Teresa Lleó Alonso.  
Pla Anual d'Actuació 2010 per al Desplegament i la Promoció Turística del Producte «Estacions Nàutiques»  
Madrid, 17 de març de 2010  
Reunits  
Joan Mesquida Ferrando, secretari d'Estat de Turisme i president de l'Institut de Turisme d'Espanya, (TURESPAÑA), fent ús de les atribucions conferides pel Reial Decret 1182/2008, d'11 de juliol pel qual es desplega l'estructura orgànica bàsica del Ministeri d'Indústria, Turisme i Comerç (BOE de 16.07.2008), i a l'efecte de firma, Isabel Garaña Corces, subdirectora general de la Secretaria General de l'Institut de Turisme d'Espanya (TURESPAÑA), fent ús de les atribucions conferides per la Resolució de 28 de maig de 2009, de la presidència de l'Institut de Turisme d'Espanya, de delegació de competències (BOE núm.141 d'11 de juny de 2009).  
Rafael Centeno López, en nom i representació de l'empresa pública Turismo Andaluz, SA, amb CIF Z89084631 i domicili a Màlaga, C/ Companyia, núm. 40, constituïda amb duració indefinida per mitjà d'escriptura pública autoritzada pel notari de l'il·lustre Col·legi de Sevilla, Victorio Magariños Blanco, el dia 22 de desembre de 1992, inscrita en el Registre Mercantil de Màlaga, tom 1872, foli 36, full MA25569, com a conseller delegat, en virtut de les facultats que li van ser conferides en escriptura atorgada pel notari de l'il·lustre Col·legi de Sevilla, Victorio Magariños Blanco, el dia 30 d'abril de 2008 al número 664 del seu protocol d'instruments públics.  
Joana M. Barceló Martí; consellera de Turisme del Govern de les Illes Balears, d'acord amb el Decret 4/2010 de 7 de febrer, del president de les Illes Balears; i presidenta de l'IBATUR (Institut Balear del Turisme), en nom i representació de l'entitat, amb CIF Y5973207C i seu al carrer Montenegro, 5 de Palma, CP 07760, en l'exercici de les facultats atribuïdes per l'article 6 del Decret 6/2004, de 23 de gener, pel qual es reorganitza, reestructura i regula l'empresa pública encarregada de la promoció turística de les Illes Balears.  
Rita Martín Pérez, consellera de Turisme del Govern de Canàries i presidenta de l'empresa pública PROMOTUR Turismo de Canarias, SA, (PROMOTUR), qui intervé en nom i representació d'esta última, entitat de dret públic de la Comunitat Autònoma de Canàries, en virtut del Decret 208/2007, de 13 de juliol, del president del Govern de Canàries, pel qual es nomena els consellers del Govern i poders conferits i elevats a públic en escriptura amb número de protocol 3.707, del notari de la ciutat de Las Palmas de Gran Canària, José Luis Pardo López, amb data 24 d'octubre de 2007.  
Joan C. Vilalta i Serrano, director general de Turisme de la Generalitat de Catalunya, com a vicepresident executiu de l'Agència Catalana de Turisme, ens públic de la Generalitat de Catalunya regulat per la Llei 15/2007, del 5 de desembre, publicada en el DOGC núm.5030 el 17 de desembre de 2007 i pel Decret 192/2009, de 9 de desembre, pel qual s'aproven els seus estatuts, publicat en el DOGC núm. 5524 l'11 de desembre de 2009.  
Guillermo Martínez Arcas, titular del NIF 45516143H, conseller d'Economia i Ocupació de la Ciutat Autònoma de Ceuta segons Decret de la Presidència, de data 21 de juny de 2007, i president del Consell d'Administració de Servicis Turístics de Ceuta SUL, segons acord del Consell d'Administració de data 9 de juliol de 2007, sobre nomenament i atribució de competències a l'empara del que establixen els Estatuts Socials.  
María del Carmen Pardo López, amb DNI 23893285E, conselleira-delegada de la Societat d'Imaxe e Promoción Turística de Galicia, SA, (TURGALICIA), en virtut del poder atorgat en escriptura pública davant del notari de l'il·lustre Col·legi de Galícia, Manuel Remuñal López, número de registre notarial 936, de data 12 de juny de 2009.  
Marina García Vidal, amb DNI 5713968B, consellera delegada de l'empresa pública Región de Murcia Turística, SA, de la Comunitat Autònoma de la regió de Múrcia, amb CIF D92255250 i amb domicili fiscal en av. Juana Jugán núm.2 (Edifici CCT), 30408, Múrcia, degudament autoritzada per a este acte en virtut de les facultats que té conferides com a consellera delegada, nomenament que va ser elevat a escriptura pública, amb data 23 de setembre de 2009, davant del notari de Múrcia, Damián Pedro Uzquiza Heras, amb el número 942 d'orde del seu protocol, la qual va ser degudament inscrita en el Registre Mercantil de Múrcia al tom 2012, llibre 0, foli 32, full MU-8027, inscripció 46.  
Belén Juste Picón, consellera de Turisme de la Generalitat Valenciana, i presidenta de l'Agència Valenciana del Turisme, qui actua en nom i representació d'esta, d'acord amb el que establix l'art. 1 del Decret 13/2009, de 27 d'agost, del president de la Generalitat pel qual es nomenen vicepresidents, consellers, secretari i portaveu del Consell.  
Joan Campolier Montsant, amb DNI núm. 08687938S, president de l'Associació Espanyola d'Estacions Nàutiques, CIF O33872711, amb domicili social en Los Alcázares (Múrcia), carrer Fuster, s/n. Edifici Pintor Hernández Carpí, triat per un període de dos anys en la reunió de l'Assemblea General de 19 de gener de 2010, amb capacitat per a subscriure el present conveni d'acord amb els articles 22 i 23 dels Estatuts de l'Associació.  
Javier Bustamante Moreno, president de Societat Estatal per a la Gestió de la Innovació i les Tecnologies Turístiques, SA, (SEGITTUR), amb CIF Q02501504, i domicili a Madrid 28487, c/ José Lázaro Galdiano núm. 4, qui actua en nom i representació de SEGITTUR.  
Les parts es reconeixen mútuament plena competència i capacitat legal per a formalitzar el present acord, i a este efecte:  
En presència de  
Antonio Bernabé García, director general de l'Institut de Turisme d'Espanya (TURESPAÑA) per Reial Decret 832/2008, de 16 de maig de 2008, (BOE de 17 de maig de 2008).  
Exposen  
1r. Que la Secretaria d'Estat de Turisme ha recolzat el projecte de les estacions nàutiques des de l'any 1998, i ha desplegat un model d'estructuració i disseny que possibilita la inclusió de nous membres en el futur, per a assegurar la qualitat del servici en l'àmbit de les empreses d'activitats de turisme nàutic, el qual ha dobar lloc a la creació de la Xarxa Espanyola d'Estacions Nàutiques.  
2n. Que les Comunitats Autònomes esmentades i les entitats que figuren en el present document a les quals estan adscrites, o que en depenen, tenen a càrrec seu l'impuls i l'execució de les polítiques turístiques corresponents en relació a la promoció de la qualitat i la innovació, el desplegament, la millora, informació i difusió del sector turístic, per a potenciar dita oferta, per mitjà de la comercialització, informació i difusió del producte turístic i, en general, la realització de les activitats necessàries per a una millor promoció de l'oferta turística, així com la modernització i adequació de la indústria turística a les tendències de la demanda.  
3r. Que l'Associació Espanyola d'Estacions Nàutiques, d'ara en d'avant AEEN, és una associació sense ànim de lucre que es va crear l'any 1998, i que compta amb el suport de la Secretaria d'Estat de Turisme, i que en l'actualitat està formada, per una sèrie de destinacions repartides per tot el litoral espanyol de les Comunitats Autònomes d'Andalusia, Principat d'Astúries, Illes Balears, Canàries, Catalunya, Ceuta, Galícia, Regió de Múrcia i Comunitat Valenciana, que té com a objectiu principal afavorir la promoció i comercialització del turisme nàutic a Espanya, coordinant les activitats en benefici de la globalitat de les estacions membres, i garantir que el producte que s'oferix és de qualitat. Una estació nàutica és un espai turístic i recreatiu que permet la pràctica del turisme nàutic, entés com a vacances actives en contacte amb l'aigua, amb la possibilitat de realitzar tot tipus d'activitats nàutiques en temps d'oci: vela lleugera, vela de creuer, motor, planxa de vela, surf, submarinisme, piragüisme, rem, xàrter de creuers, etc., compartint l'activitat nàutica amb l'allotjament i el gaudi de la naturalesa i l'oferta turística i recreativa de l'entorn.  
4t. Que el turisme esportiu i de naturalesa és un dels productes amb major potencial de creixement, per la qual cosa amb la finalitat d'incrementar la presència del producte estació nàutica en els distints mercats nacionals i internacionals, donant a conéixer el concepte d'estació nàutica per a atraure a un nombre més gran de turistes amb interessos per les activitats nàutiques, l'Institut de Turisme d'Espanya, les diferents Comunitats Autònomes i l'AEEN consideren convenient establir un pla de promoció i suport a la comercialització que contribuïsca, així mateix, a la diversificació i desestacionalització de l'oferta espanyola de turisme nàutic, que done continuïtat i contemple de forma sistemàtica i coordinada les diferents accions de promoció que s'estaven desenrotllant en l'actualitat.  
Per això, en aplicació del conveni marc subscrit el 29 de gener de 2009, TURESPAÑA, les Comunitats Autònomes d'Andalusia, Principat d'Astúries, Illes Balears, Canàries, Ceuta, Catalunya, Galícia, Regió de Múrcia i Comunitat Valenciana SEGITTUR i l'AEEN, es comprometen en l'àmbit de les seues competències respectives a executar les següents actuacions durant 2010:  
A) Promoció internacional  
Primer. Suport a la comercialització  
1.1. Presentacions en origen  
TURESPAÑA i l'AEEN es comprometen a realitzar presentacions dirigides a la premsa i a agents especialitzats en turisme nàutic, així com a associacions, prescriptores i clubs de nàutica en els mercats de Països Nòrdics, Països de l'Est i Itàlia en una data a determinar entre l'AEEN i l'OET corresponent.  
Les OET'S dels mercats objecte d'estes accions determinaran els llocs més adequats per a dur a terme les esmentades presentacions, així com gestionaran també la seua organització i elaboraran els pressupostos adients.  
El cost total d'estes presentacions no podrà superar la quantitat màxima de 10.000 € (inclosos tot tipus de despeses i tributs), la qual serà finançada en la seua totalitat per TURESPAÑA.  
Este pressupost estarà destinat als conceptes següents:  
- Lloguer del local on vaja a celebrar-se la presentació  
- Muntatge dels estands corresponents (creació d'estands portàtils o roll ups, banderoles?)  
- Lloguer dels sistemes audiovisuals que s'utilitzen en la presentació  
- Servici de catering, si fa el cas  
- Despeses derivades de la roda de premsa, si fa el cas (carpetes professionals, edició de dossier de premsa, pendrives, material informatiu?)  
En este pressupost no s'inclouran en cap cas les despeses de desplaçament, dietes o servicis del personal desplaçat per l'AEEN.  
1.2. Fires  
L'AEEN assistirà a les fires internacionals de turisme que considere d'interés per a la promoció i comercialització del producte «Estacions Nàutiques» comptant amb espais propis dins de l'estand de TURESPAÑA.  
D'altra banda, i en el cas d'aquelles fires especialitzades en turisme nàutic o turisme actiu, en les quals Espanya siga país amfitrió, TURESPAÑA, en funció de les contraprestacions que obtinga per esta condició en cada una d'elles, intentarà una presència destacadad de l'AEEN.  
L'assistència a totes les fires serà facturada amb el mateix sistema de preus que el realitzat als participants en els estands de cada una de les fires que Organitza TURESPAÑA o l'OET corresponent en cada país.   
1.3. Viatges de familiarització premsa  
TURESPAÑA es compromet, a través de les OET d'Alemanya, França, Portugal, Benelux, Països Nòrdics, Països de l'Est, Itàlia i Regne Unit, a intentar captar periodistes per a viatges de familiarització individuals, tenint en compte els suggeriments que en este sentit els propose l'AEEN.   
- Cada una de les OET de França, Regne Unit, Alemanya, Benelux, Països Nòrdics, Països de l'Est, Itàlia i Portugal intentaran captar un mínim de «3» periodistes per a viatges de premsa individuals (un màxim de 10 viatges en total).   
- Es procurarà que els periodistes de cada OET pertanguen a diferents segments entre ells, per a donar una màxima cobertura a la difusió (submarinisme, vela, pesca, lloguer d'embarcacions, activitats nàutiques?)  
- Es podran aprofitar els esdeveniments organitzats en les estacions nàutiques per a realitzar algun d'estos viatges.  
Estos viatges que se celebraran en dates determinades de comú acord per l'OET corresponent i l'AEEN, es realitzaran en dues estacions nàutiques atenent a un estricte criteri de proximitat geogràfica.  
Correspondrà a TURESPAÑA fer-se'n càrrec del cost dels bitllets aeris. El cost màxim incloent totes les despeses i tributs dels bitllets aeris serà de 30.000 €., inclosos totes les despeses i tributs.  
Per a estos viatges es podran utilitzar els elements creats per a les presentacions en origen (material informatiu, pen drives, roll ups?)  
1.4. Viatges de touroperadors o agents de viatge  
TURESPAÑA i l'AEEN, podran organitzar viatges individuals o col·lectius per a touroperadors o agents de viatge que estiguen interessats a conéixer una o més destinacions dins de la Xarxa d'Estacions Nàutiques sempre que l'OET corresponent i l'estació o estacions que es vulguen visitar ho creguen convenient. Així mateix, les OET atendran els suggeriments que en este sentit els propose l'AEEN.  
Correspondrà a TURESPAÑA fer-se'n càrrec del cost dels bitllets aeris. El cost màxim incloent-hi totes les despeses i tributs dels bitllets aeris serà de 30.000 €., inclosos totes les despeses i tributs.  
Per a estos viatges es podran utilitzar els elements creats per a les presentacions en origen (material informatiu, pen drives, roll ups?)  
1.5. Màrqueting directe  
A fi d'arribar als consumidors potencials d'este tipus de productes, es duran a terme, amb l'acord previ a este efecte entre TURESPAÑA i l'Associació Espanyola d'Estacions Nàutiques, en els mercats d'Alemanya, Regne Unit, França, Portugal, Països Nòrdics, Països de l'Est i Itàlia i addicionalment en aquells que es decidisquen de comú acord en funció de les oportunitats que es detecten, distintes accions de màrqueting directe que s'acordaran de mutu acord entre les OET'S i l'AEEN.  
Les OET'S seleccionaran el públic objectiu i el suport o mitjà a utilitzar (tant online com off-line), prèvia consulta de l'estratègia a utilitzar amb l'AEEN.  
L'AEEN per la seua banda, prepararà i finançarà el material amb l'oferta promocional i comercial concreta, la qual es distribuirà en esta acció en el suport decidit i en el nombre adequat. TURESPAÑA correrà amb les despeses d'adquisició, si fa el cas, de les corresponents bases de dades (online i offline), així com amb les despeses de distribució.  
Segon. Material imprés i audiovisual. (Cost total màxim d'impressió editorial i traduccions a assumir per TURESPAÑA 30.000 €, inclosos totes les despeses i tributs).  
- Tríptic promocional  
TURESPAÑA i l'AEEN es comprometen a reimprimir, sempre que siga necessari, adaptant-se al manual d'imatge institucional de TURESPAÑA, i afegint la informació de les noves incorporacions, segons les existències disponibles en el magatzem de TURESPAÑA, el tríptic que servix de presentació al producte «Estacions Nàutiques» amb referència al seu concepte, descripció d'activitats i altres dades de les estacions.  
TURESPAÑA assumirà la reimpressió del tríptic promocional, així com la seua distribució tant a les estacions nàutiques que integren l'Associació com a la xarxa d'Oficines Espanyoles de Turisme a l'exterior.   
- Guia d'Estacions Nàutiques  
TURESPAÑA i l'AEEN es comprometen a reeditar sempre que siga necessari, adaptant-se al manual d'imatge institucional de TURESPAÑA, i afegint la informació de les noves incorporacions, en funció de les existències, la guia que servix de presentació al producte «Estacions Nàutiques» amb referència al seu concepte, descripció d'activitats i altres dades d'interés propis de les estacions.   
TURESPAÑA assumirà la reimpressió de la guia d'«Estacions Nàutiques», així com la seua distribució tant a les estacions nàutiques que integren l'Associació, com a la Xarxa d'Oficines Espanyoles de Turisme a l'exterior.  
-Guies de producte:  
TURESPAÑA es compromet a traduir i corregir les maquetes i ferros de les noves guies específiques de submarinisme, lloguer d'embarcacions i activitats nàutiques per a l'adaptació d'estos materials a les noves incorporacions de l'AEEN. Així mateix, TURESPAÑA se'n farà càrrec de la seua reimpressió en funció del material existent en els magatzems de TURESPAÑA, així com de la seua distribució, tant a les estacions nàutiques que integren l'Associació com a la Xarxa d'Oficines Espanyoles de Turisme en l'estranger. La tirada s'establirà de comú acord i sempre que el seu cost, unit al cost de reimpressió de la guia d'estacions nàutiques i del tríptic promocional, no supere en conjunt els 30.000- inclosos tot tipus de despeses i tributs.  
Esta tirada es podrà ampliar sempre que siga finançada per l'AEEN i que l'acord d'ampliació es realitze abans de l'inici del procediment de contractació de la impressió editorial. Dits exemplars s'enviaran directament a l'adreça que l'Associació Espanyola d'Estacions Nàutiques establisca i l'import s'abonarà directament a la impremta adjudicatària del contracte.  
Quan TURESPAÑA o l'AEEN vullguen realitzar una reedició de la guia hauran de comunicar-ho a l'altra part, a fi de determinar la possibilitat de realitzar una impressió conjunta i a l'efecte de complir amb la normativa sobre publicacions oficials.  
L'AEEN es compromet a enviar un llistat actualitzat dels seus associats a fi d'actualitzar el contingut de les guies.  
Tercer. Publicitat  
TURESPAÑA i l'AEEN es comprometen a realitzar una campanya conjunta de publicitat internacional per un import total de 112.500 euros (inclosos tot tipus de despeses i tributs), finançada conforme al criteri proporcional fixat en el Pla d'Objectius de TURESPAÑA per als Clubs de Producte, segons el qual TURESPAÑA finançarà el 60% i l'AEEN el 40%.  
Esta campanya es realitzarà en un 100% en portals i agències de viatge online dels mercats prioritaris amb els quals l'AEEN té tancats acords comercials. Esta acció servirà de suport a la comercialització i com a via de suport al tancament dels acords. Es prioritzarà la creació d'un microsite d'estacions nàutiques on es carreguen els productes de les diferents empreses i les destinacions, l'enviament de newsletters a consumidors de targets seleccionats i la creació de bàners que redirigisquen als clients al microsite o portal de l'AEEN.  
L'AEEN realitzarà una aportació econòmica de 45.000 euros amb càrrec als seus respectius pressupostos, per al finançament de l'esmentada campanya.  
TURESPAÑA, en l'import que li correspon, sufragarà la campanya amb càrrec al seu pressupost de publicitat per al 2010. La compra de mitjans es realitzarà a través de la central de mitjans adjudicatària del concurs de la campanya de publicitat per al 2010 en mitjans de difusió internacional de TURESPAÑA, una vegada s'haja consultat a l'AEEN sobre quins són els canals amb els quals es van a tancar els acords.  
Així mateix, TURESPAÑA es compromet a utilitzar els visuals relatius a activitats nàutiques de la seua campanya internacional de publicitat adaptats a cada acció.   
Esta acció publicitària utilitzarà el lay out que empre TURESPAÑA en les seues campanyes internacionals però amb un visual específic per a esta marca, adaptat al missatge que vullga transmetre l'AEEN. En la mesura que es generen drets de propietat intel·lectual, tots els drets d'explotació d'estos visuals corresponen a TURESPAÑA.  
Pel que fa a l'elecció de mercats i a la concreta distribució dels mitjans sobre els quals desplegar la campanya, esta decisió es prendrà de mutu acord entre l'AEEN i TURESPAÑA.  
Quart. Formació. Canal d'agències de viatge  
L'AEEN s'ha dotat d'una unitat de suport a la comercialització, la qual actuarà en els diferents mercats objectiu, principalment a nivell internacional. Esta estructura anirà a càrrec dels pressupostos de l'AEEN.  
Els treballs que es realitzaran des d'este departament seran:  
- Es realitzaran accions de formació en el producte de forma directa a agents claus del canal.   
- Se seleccionaran col·lectius d'«agències independents» en cada destinació segons els mercats prioritaris marcats en este conveni.  
Accions per al canal agents de viatge, d'ara en avant: AAVV  
- S'impartiran cursos a agents de viatges independents sobre el portal de venda online amb l'objectiu de generar vendes/contractes/acords. S'utilitzaran els principals consorcis d'AAVV independents com a via per a fer-los arribar el projecte i convocatòries de seminaris o cursos. S'organitzaran presentacions, workshops i roadshows.  
Estes accions seran organitzades, coordinades i executades per l'AEEN.  
TURESPAÑA destinarà un màxim de 20.000?, inclosos tots les despeses i tributs per a finançar els conceptes següents:  
- Lloguer del local on s'haja de celebrar les presentacions al canal o mitjans de comunicació.  
- Lloguer d'espai per a la participació o assistència a roadshows/workshops .  
- Creació i enviament d'invitacions per als assistents (on i off line).  
- Muntatge dels estands corresponents (creació d'estands portàtils o roll ups, banderoles?)  
- Lloguer dels sistemes audiovisuals que s'utilitzen en la presentació/seminaris.  
- Servici de catering, si fa el cas  
- Despeses derivades de la roda de premsa, si fa el cas, (edició del dossier de premsa, pen drives, reedició de dvd's,?).  
En este pressupost no s'inclouran en cap cas les despeses de desplaçament, dietes o servicis del personal desplaçat per l'AEEN.  
Cinqué. Canal temàtic spain.info  
TURESPAÑA, a través de SEGITTUR s'encarregarà del manteniment del canal temàtic creat en www.spain.info. Este canal inclourà tota aquella informació que conjuntament s'establisca entre les parts i arreplegarà les ferramentes de suport que en cada moment estiguen a disposició dels usuaris del portal com ara mapes de posicionament, creació de quaderns de viatge, material multimèdia, textos locutats, etc.  
Per a l'adequat manteniment d'este canal l'AEEN es compromet a:  
- Proposar a TURESPAÑA, a través de SEGITTUR, la temàtica per a la programació editorial de les pàgines del canal temàtic. Basant-se en la temàtica proposada, SEGITTUR s'encarregarà d'efectuar la redacció i la publicació dels reportatges promocionals segons els Criteris de Direcció i gestió del portal elaborats per dita societat estatal, seguint la línia editorial de www.spain.info i la seua traducció als idiomes anglés, francés, alemany i italià i a aquells que es considere necessari per a la seua publicació en les versions de mercat de les Oficines Espanyola de Turisme a l'Exterior.  
- Proposar a TURESPAÑA, a través de SEGITTUR, l'actualització dels continguts referits als recursos turístics que formen part de l'Associació Espanyola d'Estacions Nàutiques i que estiguen publicats en el canal temàtic, així com informar de les noves incorporacions. SEGITTUR procedirà a la seua actualització i a la traducció, seguint una vegada més la línia directriu corresponent.  
- Subministrar a SEGITTUR aquelles fotografies, vídeos o un altre material multimèdia que es requerisca en cada cas i que estiga a disposició d'AEEN, sempre que siga de la seua propietat o que havent sigut cedits per tercers conste l'autorització expressa de la possibilitat de la seua ulterior cessió.  
TURESPAÑA, a través de SEGITTUR, posarà a disposició de l'AEEN el portal www.spain.info per a facilitar la comercialització dels productes i recursos turístics dels seus membres. Per a això s'estudiarà la fórmula més adequada de publicació de l'oferta en el canal temàtic.  
Entre l'AEEN i SEGITTUR es definirà el model de negoci a aplicar en la comercialització d'estos productes segons els estàndards establits per SEGITTUR per a la comercialització del producte turístic en el portal.  
B) Promoció nacional   
Sisé. Actuacions el cost de les quals assumiran les Comunitats Autònomes en 2010, a través de les entitats subscriptores del present conveni  
Es desplegaran accions encaminades al «canal» amb vista a la comercialització indirecta i altres al «consumidor» amb l'objectiu de generar tràfic i vendes directes en el portal de l'AEEN:  
- Canal  
· Fires   
· Press i Fam Trips  
· Revistes sector  
· Campanya d'AAVV  
· Acords de Touroperació / AV online  
- Consumidor  
· Fires (combinades amb sector)  
· Revistes  
· Màrqueting online  
6.1. Fires  
Assistència a FITUR amb estand propi:  
- Suposa la creació d'un estand de 60 m² en el pavelló 10, on es troben les empreses amb les quals es podran establir relacions de cara a la comercialització. L'estand disposarà de pantalles per a fer la demostració del portal als professionals del sector i als visitants, potencials clients directes. També disposarà de taules altes amb tamborets per a reunions informals i un despatx per a reunions destinat a la negociació.  
Format fires  
Tindrà dos elements clau:   
1. Activitats presentades de forma molt visual  
2. Accés i prova del portal www.disfrutaelmar.com  
L'objectiu de l'assistència de l'AEEN a Fitur, és el de generar coneixement i credibilitat del projecte dins del sector i el de disposar d'un espai propi per a la celebració de trobades amb agents, empresaris, mitjans i administracions.   
Les comunitats autònomes podran sol·licitar que l'AEEN realitze presentacions en destinació, per a explicar davant de les diferents administracions locals i empresaris els avantatges i condicions de ser estació nàutica.  
Pressupost: 50.000 € (inclosos tot tipus de despeses i tributs) .  
6.2. Revistes - Press/fam trips  
Durant el 2009 s'ha confirmat les sinergies i coherència d'invertir publicitàriament en aquells suports que han demostrant interés en el projecte realitzant cobertura redaccional.  
Dins de les accions coordinades de revistes els Press & Fam trips suposen una ferramenta bàsica de promoció.  
Selecció d'invitats «nacionals»  
- Seran invitats aquells mitjans o agents que tinguen garantit a priori el seu interés a col·laborar amb el seu mitjà o agència.  
La campanya de Revistes i Pres/Fam Trips pretén els mateixos objectius, arribar a públics/concrets amb missatges adaptats a fi de comercialitzar els productes a través del portal o les agències de viatges amb acords comercials, a més de generar tràfic en el portal.  
Acció  
- Contractació d'espais publicitaris en aquells mitjans que ens garantisquen un contingut redaccional.  
- Invitació a participar en un Press / Fam Trip a aquells mitjans o agències que a priori garantisquen un interés a col·laborar amb els seus respectius mitjans o agències  
Amb el pressupost d'esta partida les Comunitats Autònomes finançaran la part corresponent de Press trips internacionals (allotjament, activitats i manutenció).  
Pressupost: 40.000 € (inclosos tot tipus de despeses i tributs) .  
6.3. Màrqueting online  
Es realitzaran accions online de posicionament del portal de venda de l'Associació Espanyola d'Estacions Nàutiques.  
Accions dirigides a aconseguir clics qualitatius i augmentar el ràtio de conversió. Es farà seguiment i informes periòdics.  
Els punts bàsics del projecte seran:  
- Posicionament en cercadors: Selecció de paraules clau, informe de consultoria, optimització de les pàgines principals, optimització per a cercadors, metatags personalitzats, altes sectorials i automàtiques...  
- Compra de paraules claus en cercadors: enfocament estratègic, ferramentes específiques, testeig i seguiment continu, conversions,  
- Programes d'afiliació amb webs de turisme i portals d'oci actiu, així com xarxes de pagament per clic o compra.   
- Posicionament en social media: selecció de grups d'interés, estratègia de continguts específics. Posada en marxa, seguiment i avaluació de resultats.  
- Creació de weblogs acords amb l'estratègia. Selecció de paraules clau, categories, tags i vies de difusió.   
Pressupost: 40.000 € (inclosos tot tipus de despeses i tributs) .  
6.4. Suport a la comercialització  
En la fase de comercialització del concepte EN, la firma d'acords amb companyies «rellevants» del canal, és una part «estratègica». No sols representa un potencial real generador de negoci, sinó també un factor més per a posicionar este producte / concepte en el mercat.   
L'objectiu és el tancament d'acords amb AAVV, on-Off line per a la comercialització dels productes de les diferents EENN.  
Pressupost: 25.000 € (inclosos tot tipus de despeses i tributs) .  
6.5. Campanyes de producte  
L'AEEN ha creat, de la mà de la Secretària d'Estat de Turisme, un laboratori de creació de nous productes. Este laboratori permetrà estudiar tota la cadena de valor del producte, comprovar la ruta de consum, realitzar test de producte abans del seu llançament, amb l'objectiu d'obtindre el màxim d'oportunitats d'èxit en la posada en el mercat del nou producte.   
Per al 2010 l'AEEN s'ha plantejat llançar 3 nous productes al mercat.  
L'objectiu d'esta acció és preparar el mercat amb campanyes específiques l'aparició del nou producte:  
- Realització de materials gràfics que donen suport al producte (flyers, díptics, fullet?)  
- Campanya de publicitat en mitjans afins al target (ràdio, revistes, enviaments de newsletters?)  
- Acció de màrqueting directe: enviament de material gràfic i ofertes de producte concretes  
Pressupost: 50.000 € (inclosos tot tipus de despeses i tributs).  
6.6. Difusió de la marca en destinació,filosofia de projecte i tematització  
Amb l'objectiu d'identificar en destinació els empresaris associats donant-los implicació en el projecte i notorietat davant del consumidor per la seua diferenciació i compromís amb el client d'oferir uns servicis de qualitat garantits, es realitzarà un pla per a posar de manifest el valor de la marca (marca de garantia registrada).  
Per a això es crearà un «kit de l'empresari», el qual permetrà fer tangible la marca i el producte.  
- Certificat empresa: diploma firmat per l'AEEN a totes les empreses sòcies d'una estació nàutica conforme han sigut auditades i complixen amb els requisits de qualitat exigits.  
- Document compromís amb el client: decàleg de compromisos amb el client que garantix l'aposta de l'empresari per la qualitat i la seguretat del client d'un servici correcte.  
- Ambientació: identificació marca (plaques o adhesius) i banderes o banderoles i gallardets. L'objectiu d'esta acció És fer tangible el producte i crear «zona estació nàutica». Així mateix les banderes en ports i vaixells o zones de molt de trànsit ajudaran a la notorietat de la marca, identificació de la destinació com especialitzat en esports i activitats en el mar i interés pels productes oferits en la destinació.  
- Displays o tòtems: l'objectiu és crear un expositor per a empreses d'activitats nàutiques, allotjaments i oficines de turisme que permeta col·locar els fullets de l'estació nàutica local i el dels seus associats.   
- Margazine: revista de comunicació interna que faça tangible els valors de la marca i crea CULTURA DE XARXA.  
Pressupost: 50.000 € (inclosos tot tipus de despeses i tributs).  
6.7. Esdeveniment nacional: Festa del Mar. Catàleg Esdeveniments Nàutics 2010  
Crear un gran esdeveniment a nivell nacional on cada estació Nàutica presentarà un programa de participació lliure orientat als residents i als visitants amb l'objectiu de difondre la CULTURA DEL MAR.   
Per a la difusió de l'esdeveniment en la destinació es realitzaran:  
- Campanya de ràdio a nivell nacional, autonòmic o local  
- Díptic de l'esdeveniment  
- Banderes de l'esdeveniment  
- Camisetes per als organitzadors  
Pressupost: 25.000 € (inclosos tot tipus de despeses i tributs) .  
Seté. Finançament i pagament  
Per a la realització dels objectius i les activitats assenyalades, les parts firmants disposaran, d'acord amb els seus pressupostos i els seus procediments administratius, de les aportacions econòmiques que corresponguen.   
L'AEEN com a responsable del desplegament del pla rebrà els treballs externs necessaris i materials resultants i distribuirà les factures corresponents entre les distintes CCAA o organismes designats per cada una d'elles de forma aleatòria i fins a cobrir l'import acordat.  
Una vegada finalitzada l'execució de la partida es passarà a justificar l'acció i es procedirà al pagament sense necessitat esperar que s'execute el PLA en la seua totalitat.  
Les aportacions econòmiques a realitzar per les Comunitats Autònomes, a través de les seues corresponents entitats de promoció, seran finançades amb càrrec als seus respectius pressupostos d'acord amb el repartiment següent: proporcionalment directe al nombre d'estacions nàutique que tinga cada CCAA.  
- Comunitat Autònoma d'Andalusia (4) 40.000 €  
- Comunitat Autònoma de les Illes Balears (5) 50.000 €  
- Comunitat Autònoma de les Illes Canàries (5) 50.000 €  
- Comunitat Autònoma de Catalunya (7) 50.000 €  
- Ciutat Autònoma de Ceuta (1) 10.000-  
- Comunitat Autònoma de Galícia (2) 20.000 €  
- Comunitat Autònoma de Múrcia (1) 10.000 €  
- Comunitat Valenciana (4) 40.000 €  
L'Associació Espanyola d'Estacions Nàutiques aportarà així mateix a càrrec dels seus pressupostos i el dels seus socis (les estacions nàutiques) el manteniment de l'estructura de l'associació necessària per a l'execució d'este conveni, plans d'accions locals i regionals o de proximitat, desenrotllament de plans de formació específics per a empresaris, fires locals, enquestes i estudis de mercat, elaboració de projectes per a la millora d'infraestructures nàutiques i desplegament de la imatge corporativa, jornades de portes obertes, així com l'aportació de producte de forma gratuïta per a la promoció de les estacions nàutiques a nivell nacional i internacional (sortejos d'estades actives).  
Vuité  
En el cas que s'incorpore alguna estació nàutica a l'Associació Espanyola d'Estacions Nàutiques, abans del 30 de març de 2010, la Comunitat Autònoma que veja incrementada la seua proporcionalitat en el conveni, haurà d'aportar 10.000- addicionals per cada estació nàutica nova (estes aportacions es realitzaran amb un màxim de 50.000- d'aportació per Comunitat Autònoma). A l'efecte de justificació seran favoritament acceptats aquells pagaments realitzats per l'AEEN durant el 2010 amb anterioritat a la firma d'este conveni nacional per a l'execució de l'assistència a Fitur 2010 d'acord amb el que diu el punt 6.1 d'este conveni.  
Nové  
Per a la realització dels objectius i les activitats assenyalades, les parts firmants aportaran, d'acord amb els seus pressupostos i els seus procediments administratius, les contribucions econòmiques que corresponguen.  
Les aportacions econòmiques de TURESPAÑA previstes en este conveni es realitzaran amb càrrec a l'aplicació pressupostària, 89.333.339D.756, «Inversions de caràcter immaterial».  
L'aportació econòmica a realitzar per TURGALICIA prevista en este conveni per a l'exercici econòmic 2010, per un import màxim de 20.000 € (inclosos totes les despeses i impostos legalment establits) serà amb càrrec a la partida pressupostària (01.09 - 02.06.03 - 1562.68-3595.17 «Convenis sector nàutic»). La disposició del pagament d'esta quantitat a l'Associació Espanyola d'Estacions Nàutiques, encarregada de dur a terme les actuacions corresponents segons el que indica anteriorment, es realitzarà una vegada realitzades les actuacions i prèvia presentació per part de l'Associació Espanyola d'Estacions Nàutiques, de la factura i documentació que acredite la seua efectiva execució. Pagament 60 dies data/factura.  
L'aportació econòmica a realitzar per Regió de Múrcia Turística, SA, prevista en este conveni per a l'exercici econòmic 2010, per un import màxim de 10.000 € (IVA, despeses i impostos de qualsevol classe inclosos), serà abonada una vegada realitzades les actuacions corresponents, i prèvia presentació per part de l'Associació Espanyola d'Estacions Nàutiques, de la factura i documentació que acredite la seua efectiva execució.  
L'aportació a efectuar per l'Agència Valenciana del Turisme és com a màxim de 40.000 euros, IVA, despeses i impostos de qualsevol classe inclosos, amb càrrec a l'exercici 2010 partida pressupostària capítol IV, Secció 15 Turisme entitat 22 Agència Valenciana del Turisme, Nous Productes Turístics. Codi línia SE000935. A tals efectes l'Associació haurà de presentar-li les corresponents factures al seu nom degudament diligenciada i certificat expedida pel secretari de l'Associació, acreditatiu que les despeses satisfetes per l'Associació, han sigut ocasionats per la realització de tals actuacions.  
Si a data 30 de març de 2010, alguna estació nàutica de la Comunitat Valenciana deixara de formar part de l'Associació, l'aportació a efectuar per Generalitat Valenciana, es disminuirà proporcionalment.  
Les aportacions de la resta de Comunitats Autònomes (Catalunya, Andalusia i Illes Balears),i de la Ciutat Autònoma de Ceuta, a través de les seues corresponents entitats de promoció, es realitzaran amb càrrec a la corresponent partida pressupostària dels seus respectius pressupostos per al 2010.  
Deu  
El present conveni de col·laboració queda exclòs de la Llei 30/2007 de 30 d'octubre, de contractes del Sector Públic, d'acord amb el que disposa el seu article 4.1.c) i d), si bé s'aplicaran els principis de la dita Llei per a resoldre els dubtes i llacunes que durant la seua execució pogueren presentar-se.  
La resolució de les controvèrsies que pogueren plantejar-se sobre la interpretació i execució del present Conveni haurà de resoldre's de mutu acord de les parts. En cas contrari, serà l'orde jurisdiccional contenciós administratiu el competent per a resoldre les qüestions litigioses que pogueren suscitar-se entre les parts en ocasió del seu desplegament.  
I en prova de conformitat, firmen les parts el present conveni, quedant un exemplar en poder de cada una d'elles, en el lloc i la data assenyalats en l'encapçalament  
En presència del director general de l'Institut de Turisme d'Espanya- TURESPAÑA: Antonio Bernabé Garcia.  
La secretària general de l'Institut de Turisme d'Espanya (TURESPAÑA): Isabel García Corces.  
El conseller delegat de Turismo Andaluz, SA, (acte de nomenament: 6 d'abril de 2010, data de subscripció: 10 de juny de 2010): José Francisco Pérez Moreno.  
La consellera de Turisme de la Comunitat Autònoma de les Illes Balears i presidenta de l'Institut Balear de Turisme (IBATUR): Joana M Barceló Martí.  
La consellera de Turisme del Govern de Canàries i presidenta de l'empresa pública Promotur Turismo de Canarias, SA: Rita Martín Pérez.  
El vicepresident executiu de Turisme de la Generalitat de Catalunya, com a vicepresident executiu de l'Agència Catalana de Turisme: Joan C. Vilalta i Serrano.  
El conseller d'Economia i Ocupació de la Ciutat Autònoma de Ceuta: Guillermo Martínez Arcas.  
La consellera-delegada de TURGALICIA: María del Carme Pardo López.  
La consellera delegada de l'empresa pública Región de Murcia Turística SA: Marina García Vidal.  
La consellera de Turisme de la Generalitat Valenciana: Belén Juste Picó.  
El president de l'Associació Espanyola d'Estacions Nàutiques: Joan Campolier Montsant.  
El president de SEGITTUR: Javier Bustamante Moreno